kardosdrur/scandi-wiki huggingface dataset:
Svalbard Global Seed Vault

Svalbard International Seed Vault (norsk: Svalbard globale frøhvelv) er en frøbank, et opbevaringssted for frø, som ligger langt inde i fjeldet på Svalbard. Her skal opbevares op til 3 millioner forskellige frøtyper fra hele verden. Frøbanken blev officielt åbnet ved en ceremoni 26. februar 2008, hvor bl.a. Wangari Maathai, Norges statsminister Jens Stoltenberg, EU-præsident José Manuel Barroso og 200 andre inviterede gæster var til stede. Genbanken drives af NordGen.

Idéen med frøbanken er at sikre det eksisterende planteliv mod forskellige katastrofer, som f.eks. atomulykker, plantesygdomme og andre store trusler, som kan udrydde planterne. De mange forskellige frø skal lagres nede i permafrosten. Her er en konstant temperatur på ca. −18° Celsius. Nedfrysning begyndte den 17. november 2007. Over 100 landes 1400 frøbanker sender dubletter af alle deres frø til Svalbard og dermed er skabt et unikt backupsystem. Dermed vil frø fra hele planeten være sikret for fremtiden.

Referencer

Eksterne henvisninger 

 Svalbard Global Seed Vault, SGSV, data portal
 Al Jazeera English – Archive
 BBC NEWS | Science/Nature | Work begins on Arctic seed vault
 Arctic ice to house doomsday seed vault | Science | Guardian Unlimited
 BBC NEWS | Science/Nature | 'Doomsday' vault design unveiled
 The Global Crop Diversity Trust 
 LiveScience.com – Norway to House Seeds in Doomsday Vault
 'Noahs Ark' skal ligge på Svalbard – Politiken.dk 
 Frø bliver gemt væk til fremtiden – Indland – Nyheder – Berlingske Tidende 

Global Seed Vault
Etableret i 2008
Økologi
Biologi
Genbanker
Holme-Olstrup

Holme-Olstrup er en by på Sydsjælland med , beliggende i Holme Olstrup Sogn godt 9 kilometer øst for Næstved og naboby til Fensmark med 4 kilometers afstand. Byen ligger i Næstved Kommune og tilhører Region Sjælland.

Den lille by er især kendt for tv-julekalender-trilogien Nissebanden, Nissebanden i Grønland og Nissernes Ø, samt forlystelsesparken BonBon-Land.

Holme-Olstrup har siden 1870 været jernbanestation på Lille Syd.

Vejdirektoratet er i gang med at planlægge en opgradering af primærrute 54 til en motorvej (Næstvedmotorvejen).To af disse linjeføringer der kan komme til at gå tæt på Holme-Olstrup er, linjeføring A der går nord om Holme-Olstrup, og linjeføring B der går syd om Holme Olstrup.

Demografi 
Pr. 1. januar, medmindre andet er angivet

Kilder 

Byer i Næstved Kommune
Byer og bydele med genforeningssten
Jørgen Kieler

Jørgen von Führen Kieler (født 23. august 1919 i Horsens, død 19. februar 2017 i Hørsholm) var en dansk læge, som var modstandsmand under besættelsen af Danmark 1940-1945.

Modstandsmand 
Han var søn af læge i Horsens Julius Ernst von Führen/Fyren Kieler og Margrethe Wegge. Forældrene var viet i Vemmetofte den 11. november 1917.

Efter et udlandsophold i München, Paris og England i 1937-1938 færdiggjorde Kieler i 1939 sin studentereksamen på Horsens Statsskole og flyttede til København for at studere medicin på Københavns Universitet. Han kom til at bo sammen med tre af sine søskende, og de havde mange kontakter i studentermiljøet. I lejligheden i København etablerede de i foråret 1943 et trykkeri, hvor de bl.a. duplikerede det illegale blad Frit Danmark. De fire søskende var ligeledes aktive i redningen af de danske jøder fra Danmark til Sverige i efteråret 1943.

Jørgen Kieler var blandt dem, der fandt, at også studenter burde være aktive i sabotagen. Oktober 1943 var han medstifter af sabotagegruppen Holger Danske II sammen med den noget ældre Svend Otto Nielsen med dæknavnet John som leder og med Jens Lillelund som kontaktperson opad. 

Den 12. december 1943 var han med til at sprænge Varde Staalværk. Ved en aktion mod to virksomheder i Aabenraa blev Kieler såret og taget til fange af tyskerne og sat i Vestre Fængsel. Han blev dødsdømt i foråret 1944 efter langvarige forhør af Gestapo på Dagmarhus. Straffen ændredes til koncentrationslejrophold, der varede til kort før befrielsen i maj 1945. 

Den 21. maj 1944 smuglede Jørgen Kieler den dødsdømte Georg Quistgaards sidste brev ud af fængslet.

Kieler kom via Frøslev til koncentrationslejren Porta Westfalica i Tyskland. 

I april 1945 blev han og andre danske fanger i Porta Westphalica reddet af den svenske greve Folke Bernadottes hvide busser. De hvide busser transporterede ham og broderen Flemming til Sverige, hvor de sammen med de andre befriede fanger blev sat i karantæne på grund af smittefare. I maj 1945 rejste de to brødre tilbage til Danmark, hvor de blev genforenet med resten af deres familie.

Virke siden krigen 
Han tog lægeeksamen 1947 og blev efter studieophold i USA dr.med. fra Århus Universitet i 1954. I 1965 blev han leder af Fibiger Laboratoriet og i 1980 forskningschef i Kræftens Bekæmpelse. Fra 1984 var han leder af Fibiger Instituttet. 

Jørgen Kieler skrev både væsentlige videnskabelige værker og bøger om besættelsestiden. Han var 1970‑1982 medlem af 4. Maj Kollegiet på Frederiksbergs bestyrelse og 1975‑1988 formand for Frihedsfonden og var Ridder af 1. grad af Dannebrogordenen.

Boede i mange år i Hørsholm og døde i sit hjem der.  Han er begravet på Hørsholm Kirkegård.

Bibliografi (udvalgt)

Noter

Eksterne henvisninger 
 
 
 Kraks Blå Bog 1974

Læger fra Danmark
Videnskabsfolk fra Danmark
Medlemmer af Holger Danske
Riddere af 1. grad af Dannebrog
Personer i Kraks Blå Bog (afdøde)
Ofre for nazismen fra Danmark
Personer fra Horsens
Danskere i 1900-tallet
Modstandsfolk fra Danmark
Autosom

Autosomer er de kromosomer, der ikke er kønskromosomer. Mennesket har 22 par homologe autosomer og kun ét par kønskromosomer.

Ved kromosomfejl forstås translokation, deletion, insertion, aneupledi (forkert antal kromosomer)

Ved gendefekter kan defekteren afstedkomme: ressesive eller dominante sygdomme.
Sygdommene vil være knyttet enten til autosomerne eller til kønskromosomerne. Det tales om hhv. autosomal eller kønsbundet arvegang. Kønsbundne genfejl er knyttet til X-kromosomet og rammer derfor i langt de fleste tilfælde drenge. Da disse kun har ét X-kromosom, og der derfor ikke findes et andet X-kromosom, der kan "dække" over skaden, fx ved rød-grøn-farveblindhed. Her sidder det er defekt gen på et X-kromosom. Hvis det er en kvinde, vil hun have et andet X-kromosom, der vil dække over defekten, hendes syn vil være normalt. En mand derimod har kun et X-kromosom, og kan derfor ikke dække over effekten, han bliver farveblind.
 
Genfejl i autosomerne er teoretisk set lige ofte forekomne hos hunner og hanner.
Disse sygdomme kan ligeledes deles i dominante og recessive sygdomme. Ved dominante sygdomme er det nok at have en syg allel, for at udvikle sygdommen, ved ressecive sygdomme skal der være to defekte alleler for at sygdommen kommer til udtryk.

Kromosomer
Det Musiske Hus (Frederikshavn Kommune)

Det Musiske Hus er et kulturhus åbnet i februar 2004 i Frederikshavn. Det anses for at være byens kulturelle knudepunkt, der med et stort antal kulturelle arrangementer inden for en bred vifte af genrer tiltrækker publikum fra hele Nordjylland, samt Norge og Sverige. Stedet har to sale med plads til henholdsvis 450 og 150 personer.

Det Musiske Hus har været en væsentlig hjørnesten i Frederikshavns forvandling "fra værftby til værtsby" og har sat Frederikshavn på landkortet i den kulturelle verden.

Eksterne henvisninger
 Hjemmeside for Det Musiske Hus 

Bygninger, konstruktioner og anlæg i Frederikshavn
Koncertsale i Danmark
Kultur i Frederikshavn
Plejehjem

Et plejehjem, alderdomshjem, ældrecenter eller dagcenter er en almindelig fællesbetegnelse for institutioner, der tilbyder forskellig grad af pleje eller støtte til mennesker, typisk ældre medborgere, der ikke er stand til at klare sig i eget hjem. Beboer på et plejehjem skal have en så naturlig hverdag som muligt. Det er personalets opgave i samarbejde med beboeren og de pårørende at hjælpe beboeren med det, den enkelte har behov for.

Danmark
Et plejecenter er en samling plejeboliger. I Danmark har plejehjem traditionelt været opført efter servicelovens bestemmelser, efterhånden er man dog gået over til at opføre plejeboliger efter almenboligloven. Forskellen er, at et traditionelt plejehjem efter serviceloven betragtes som en institution, mens en plejebolig efter almenboligloven mere ligner en almindelig bolig, således at den ældre, i stedet for at blive anset som "patient", bliver anset på som en almindelig lejer, med de rettigheder og pligter dette medfører.. En plejebolig er indrettet og serviceret efter samme standard som et plejehjem.

Af forskellige plejehjemsudbydere kan nævnes kommunerne, OK-Fonden, Danske Diakonhjem, Fonden Mariehjemmene og svenske Aleris.

Se også
 Ældrebolig
 Bofællesskab
 Beskyttet bolig
 Velfærdsteknologi

Eksterne henvisninger 
OK-Fonden
Danske Diakonhjem
Aleris
Fonden Mariehjemmene

Kilder

Sundhedsvæsen
Sygepleje
 
Alderdom
Teaktræ-slægten

Teaktræ (Tectona) (af malajisk tēkku) kaldes også jati. Det er en slægt, der er udbredt med tre arter i monsunskovene i Sydøstasien. De store, løvfældende træer har vejrbestandigt, olieholdigt ved. 

 Teaktræ (Tectona grandis).
 Tectona hamiltoniana – Dahat teak, som er naturligt hjemmehørende (endemisk) og udryddelsestruet i Burma.
 Tectona philippinensis – Filippinsk teak, som er endemisk og udryddelsestruet på Filippinerne.

Læbeblomst-familien
Esromgård

Esromgård var en avlsgård under Esrom Kloster fra 1151 til 1852. Gården ligger i Esbønderup Sogn i Gribskov Kommune. I 1852 blev den solgt på auktion. Hovedbygningen er opført i 1918-1942.

Esromgård er på 574 hektar med Nyrupgård og Damstruplund

Ejere af Esromgård 
 (1151-1559) Cistercienserkloster
 (1559-1852) Kronen
 (1852-1872) I.D. Schmidt
 (1872-1901) Johan Vilhelm Johansen Holten Grevenkop-Castenschiold
 (1901-1907) Landmandsbanken
 (1907-1916) Thymann
 (1916-1932) C.J. Rasmussen
 (1932-1963) Aage Hornung Lützen
 (1963-1992) Ruth Aagesdatter Lützen gift Bruun
 (1992-) Carl Frederik Pallesen Bruun

Eksterne henvisninger 
 Esromgaard Gods

Kilder 
 J.P. Trap: Danmark 5.udgave, Kraks Landbrug

Proprietærgårde
Bygninger, konstruktioner og anlæg i Gribskov Kommune
Effect Loop

Effect Loop er en mulighed som størstedelen af guitarforstærkere, som sælges i dag, besidder. Den består af en udgang og indgang, hvor man har mulighed for at tilkoble eksterne effektpedaler.

Fordelen ved at koble effekter ind på effekt loop i stedet for at placere dem som indskudte effektpedaler er, at effekt loopet er placeret mellem forforstærker og udgangsforstærkeren, og at der derfor kan være til line-niveau.

Effektpedaler kan desuden indsættes i serie mellem guitaren og forstærkeren.

Guitar
Paladin

Paladin (fransk, af latin palatinus, afledt af palatium = palads), oprindeligt en af de tolv riddere i Karl den Stores livvagt. 

Paladinerne optræder første gang i heltedigte fra den tidlige middelalder såsom Rolandskvadet fra midten af 1100-tallet, hvor de repræsenterer de kristnes krigsmod i kampen mod de saracenske horder. Roland var både Karl den Stores nevø og hans øverste paladin, den modigste og mest loyale af dem.

Etymologi 
Ordet paladin er afledt af det italienske ord "paladino" der betyder "mester", "champion", o.l.. Ordet "paladino" er afledt af det latinske ord "palatium" for slot eller palads. I det romerske rige, betegnede palatinus en højtstående embedsmand med tilknytning til den romerske kejser og det kejserlige palads på Palatinerhøjen i Rom. Med tiden vandt ordet "palatinus" udbredelse og blev brugt generelt som betegnelse for højtstående embedsfolk i kejserlige, majestætiske og kongelige hof.

Fra 1788 kendes en udvidet betydning af ordet som "en heroisk forkæmper" eller "beskytter".

Referencer 

Titler
Göran Kropp

Göran Kropp (11. december 1966 – 30. september 2002) var en svensk bjergbestiger og eventyrer.

Kropp, der var født i Eskilstuna, blev mest kendt for sin solobestigning af Mount Everest, som han nåede 23. maj 1996 uden brug af iltflasker og sherpa-bærere. Forud for denne bestigning havde han cyklet fra Sverige med alt sit udstyr til Everest Base Camp, og efter at han havde besteget bjerget efter et par forsøg, cyklede han tilbage til Sverige.

Af øvrige større bestigninger kan nævnes, at han som første skandinav besteg K2 i Himalaya.

Göran Kropp omkom på Sunshine Wall, Air Guitar-ruten tæt på Frenchman Coulee ved Vantage i staten Washington, USA, 30. september 2002 efter et fald på 20 meter. Årsagen til ulykken formodes at være en defekt karabinhage.

Bestigninger (større) 
 1993 K2, 8.611 m
 1994 Broad Peak, 8.047 m 
 1996 Mount Everest, 8.844 m

Eksterne henvisninger 
 Nekrolog (engelsk)
 Artikel om dødsulykken (engelsk)

Bjergbestigere fra Sverige
Cyklister
Maurice Papon

Maurice Papon (3. september 1910 – 17. februar 2007) var under 2. verdenskrig generalsekretær under Vichy-regeringen og efter krigen politichef i Paris samt politiker og minister.

Liv og karriere 
Papon var søn af en advokat, der var blevet forretningsmand, og han fik selv muligheden for at læse på universitetet. Efter dette gik han offentlig tjeneste, hvor han hurtigt steg i graderne.

Han blev generalsekretær under Vichy-regeringen i 1942, og i denne position samarbejdede han i det skjulte med SS om udlevering af jøder. Han var ansvarlig for, at SS kunne finde frem til omkring 1.500 jøder, der blev sendt i koncentrationslejre.

Da det i 1944 blev klart, at nazisterne ville tabe krigen, skiftede Papon side og begyndte i stedet at give oplysninger om nazisterne til modstandsbevægelsen. For denne indsats blev han efter krigen berømmet, og han fik efter krigens afslutning succes i politiet og senere som politiker. Det var Papon, der som chef for det parisiske politi i 1961 gav ordre til angreb på en stor og fredelig demonstration, der medførte mindst 40 dræbte algeriske demonstranter, kendt som Massakren i Paris.

Mod slutningen af 1960'erne skiftede han til politik, og her endte han som økonomiminister under Valéry Giscard d'Estaing i perioden 1978-81.

Efterhånden som historikerne fik undersøgt krigens forløb, kom Papons krigsforbrydelser omsider for en dag, og han blev for dette i 1998 idømt 10 års fængsel, som han begyndte at afsone 22. oktober 1999. 18. september 2002 blev han løsladt af lægelige årsager.

Politikere fra Frankrig
Raslen

Raslen, det at gå udklædt rundt og tigge (typisk om slik eller kager), er en tradition, der følger med forskellige højtider. Raslen ledsages ofte af sang.

I den engelsksprogede verden rasles der i forbindelse med Halloween, det kaldes trick or treat.

Julesangen We Wish You a Merry Christmas hentyder også til raslen: "Oh, bring us a figgy pudding" i andet vers og "We won't go until we get some" i tredje vers.

I Danmark rasles der traditionelt i forbindelse med fastelavn.

I Sverige rasles der traditionelt på skærtorsdag, hvor børn udklædes som påskkärringar (påskekællinger, hekse) og går rundt og beder om proviant til rejsen til Bloksbjerg. De svenske børn synger som regel ikke, men bortgiver tegninger.

Ritualer
Overdrive

Det engelske ord overdrive (dansk overstyre eller overdrive) har flere betydninger eller specialiseringer:
Overdrive (musik)
Overdrive (mekanisme)
Blyholdig benzin

Blyholdig benzin indeholder den stærkt giftige forbindelse tetraetylbly (eng: Tetra-Ethyl-Lead, TEL). Forbindelsen kan forårsage blyforgiftning ved hudkontakt og har været skyld i adskillige dødsfald på raffinaderier, hvor stoffet tilsættes.

Det blev tilsat for at hæve oktantallet i benzinen, hvorved tendensen til at luft/benzin-blandingen i cylinderen i en benzinmotor 'banker' (detonerer) nedsættes.

En stor ulempe ved blyholdigheden er, at man ikke kan bruge katalysator i udstødningen. Blyet/blyoxidet som forlader cylinderen i benzinmotoren 'forgifter' katalysatoren – dens virkning ophører meget hurtigt.
Kommer man derfor til at hælde blyholdig benzin i tanken på en bil med katalysator, skal tanken suges tom. Har man først kørt nogle kilometer på blyholdig benzin, skal katalysatoren sandsynligvis udskiftes.

Blyholdig benzin i Danmark forsvandt fuldstændig i 1994, og blev erstattet af tilsætningsstoffet MTBE, som blev gradvist udfaset efter den 1. maj 2001. I dag er brugen af blyholdig benzin stort set ophørt i den vestlige verden, men fortsætter i u-lande, hvor befolkningen næsten er totalt uvidende om skadevirkningerne. Grunden hertil angives at være den relativt dyre ombygning af raffinaderier, så de kan krakke råolien til forbindelser med højere oktantal.

Se også 
 Kulbrinte
 Bly
 Blyfri benzin

Referencer 

Kulbrinter
Fossile brændstoffer og brændsler
Forurening
Louise Ørnstedt

Louise Ørnstedt (født 23. marts 1985) er en dansk tidligere elitesvømmer fra den odenseanske klub FREM. Hun fik sit gennembrud som 12-årig, og hun nåede toppen med en sølvmedalje ved VM i 2003 i sin favoritdisciplin, rygcrawl. I denne disciplin satte hun en række danske og nordiske rekorder, lige som det blev til en lang række medaljer og andre topplaceringer ved nationale og internationale stævner.

I foråret 2006 holdt hun en pause for at genfinde gnisten, men det var ikke nok; hun måtte holde endnu en pause i efteråret samme år, hvor hun tog på rejse i Sydamerika. Hun genoptog træningen med et ophold i Australien som et led i forberedelserne til VM i svømning i Melbourne i marts 2007, men skulderproblemer betød, at hun efter VM havde vanskeligt ved at komme i gang igen. Det var ifølge Ørnstedt selv hovedårsagen til, at hun indstillede sin aktive karriere i august 2007 trods udsigten til en billet til OL i Beijing 2008.

Udvalgte resultater

Rekorder 
Louise Ørnstedt er pr. 24. juli 2011 indehaver af den nordiske rekord på 100 m rygcrawl på Langbane: 1.00,48 minutter (26. marts 2005, Odense)

Placeringer 
Alle placeringer gælder rygcrawl.
 2000
 Finaledeltagelse i 100 m (nr. 8) ved OL i Sydney
 Bronzemedalje i 100 m ved EM på langbane
 Guldmedalje i 50 m, sølvmedalje i 100 m og sølvmedalje i 200 m ved junior EM
 2003
 Sølvmedalje i 100 m ved VM på langbane
 Bronzemedalje i 50 m ved EM på kortbane
 2004
 Finaledeltagelse i 200 m (nr. 6) og 100 m (nr. 7) ved OL i Athen
 Guldmedalje i 200 m, bronzemedalje i 100 m ved EM på kortbane

Noter

Eksterne henvisninger 
  
 Portræt af Ørnstedt hos det internationale svømmeforbund

Svømmere fra Danmark
Årets fund i dansk idræt
Deltagere for Danmark ved sommer-OL 2000
Deltagere for Danmark ved sommer-OL 2004
Svømmere ved sommer-OL 2000 
Svømmere ved sommer-OL 2004
Mii

En Mii (udtales som "me" på engelsk) er en specialdesignet figur, der kan bruges på Nintendos Wii-maskine. Der er mulighed for at lave sig selv som person ved hjælp af forskellige metoder inden for ansigt, størrelse af kroppen og briller, hår mm. Når figuren er lavet, kan den sendes til andre ved hjælp af Nintendo Wi-Fi Connection.

I Mii Channel kan der være op til 100 Mii-figurer, og nogle af disse kan desuden gemmes på Wiis controller ved hjælp af den indbyggede hukommelse på 4 kb, som man eventuelt kan flytte dem til andre maskiner.

På nuværende tidspunkt er Mii-figurerne blevet brugt i Wii Sports, Wii Play, WarioWare: Smooth Moves og Mario Party 8. Desuden florerer der rygter om Mii-understøttelse i en Wii-udgave af livssimulatoren Animal Crossing, og et spil med The Sims til Wii bruger tilsyneladende et lignende system.

Wii
Nintendo
Skagastølstinderne

Skagastølstinderne,Skagastølstindane eller Skagastølsryggen, er en bjergryg, som ligger i fjeldområdet Hurrungane i den sydvestlige del af Jotunheimen i Norge. Skagastølstindane ligger på grænsen mellem Luster og Årdal kommuner i Vestland fylke. Toppen af Storen, som er den sydligste af Skagastølstindene, markerer kommunegrænsen.

Skagastølstindane er den vestligste del af Styggedals- og Skagastølsryggen, Norges højestliggende bjergryg. Toppene langs Skagastølstindane er blandt de højeste toppe i Norge og er fra nord mod syd
 Nordre Skagastølstind (2167 moh.)
 Skagastølsnebbet (2222 moh.)
 Midtre Skagastølstind (2284 moh.)
 Vetle Skagastølstind (2340 moh.)
 Storen (2405 moh.)

Klatreturen over disse toppe kaldes Skagastølstraversen.

Eksterne henvisninger 
 Beskrivelse af Skagastølstindane

Bjerge i Vestland
Jotunheimen
Luster
Årdal
The Legend of Zelda: Twilight Princess

er et konsolspil i The Legend of Zelda-serien. Spillet blev oprindeligt udviklet til GameCuben, men efter mange rygter afslørede Nintendo til E3 maj 2006, at spillet var blevet rykket til Wii. Dermed bruges Wii's specielle controller til blandt andet at kontrollere sværd, bue mm. Spillet er udgivet både på GameCube og Wii; dog er den eneste reelle forskel styringen ved hjælp af Wii-remoten, der skal bevæges for at slå med sværd, skyde med bue, kaste med fiskestang og lignende.

Spillet blev lanceret sammen med Wii i alle regioner: USA 19. november 2006, Japan 2. december 2006 og Europa 8. december 2006. Spillet udkom den 15. december 2006 til GameCube i Europa. En forbedret udgave af spillet, The Legend of Zelda: Twilight Princess HD, blev udgivet til Wii U i 2016.

Spillet handler, som i alle andre spil i serien, om en grøntklædt helt ved navn Link, der skal redde verdenen fra noget ondt og ukendt. Han skal også redde prinsessen, ved navn Zelda. I spillet bliver Link visse steder transformeret om til en ulv og kommer ind i en mørk verden, Twilight Realm, hvor han får hjælp af en figur, der hedder Midna.

Nintendo har valgt at spejlvende hele spillet, før det udkom til Wii, så Gamecube-versionen og Wii-versionen er komplet modsatte versioner af hinanden. Den officielle grund lyder på, at man som spiller har lettere ved at leve sig selv ind i universet, hvis Link er højrehåndet, som de fleste mennesker er. I alle tidligere Zelda-spil har Link været venstrehåndet.

Referencer

Eksterne henvisninger 
 
 Officiel hjemmeside for Zelda serien – bl.a. info, ofte stillede spørgsmål og guider 

Action-adventurespil
Computerspil fra 2006
GameCube-spil
Twilight Princess
Wii-spil
Wii U-spil
Bladskærermyre

Bladskæremyrer (slægterne Atta og Acromyrmex) er myreslægter i Amerika som er kendetegnet ved at de dyrker en type svamp og derfor samler blade, som de dyrker svampen på. 

Disse myrer har arbejdere i flere størrelser. De største er soldater, de mellemstore arbejder med at skære blade, og de mindste arbejder inde i boet med rengøring. 

Myrerne skærer blade og tager dem med sig. Ofte går de højt op i træerne for at finde blade. Når bladene er blevet ført ind i boet, bliver de tygget til en masse, som svampen vokser på.

Når disse myrer sværmer, får de nye dronninger noget svamp at bære med sig. Ny-parrede dronninger går i gang med at dyrke noget af den første svamp, når de begynder at gøre deres nye hjem i stand. De første arbejdere bliver fodret med æg. Når der er arbejdere nok, går de i gang med at dyrke svamp.

Myrer
Drag queen

Drag queen er en mandlig entertainer, der underholder i tøj og makeup associeret med det kvindelige køn. Showet er ofte komisk og satirisk med både sang og dans.

Danske forhold
I Danmark er de mest kendte drags Thomas Bickham, Peter Andersen, Tinus De Schunard og Megan Moore. I 2007 vandt Peter Andersen som DQ Dansk Melodi Grand Prix med sangen Drama Queen. 

Drag shows kan I dag opleves på Draghouse i Vega, Natklubben GAY Copenhagen, Richter i Gladsaxe og til diverse konkurrencer i Danmark. 

Frøken Verden var indtil 2013 en drag konkurrence, der parodierede en klassisk skønhedskonkurrence.   

Hver oktober finder danmarks længste drag konkurrence sted i Odense. Showet hedder Nattens Dronning og har de sidste mange år fundet sted i Magasinet i Odense. Til showet skal de optrædende drags dyste i to kategorier: 
 look-a-like, hvor de skal ligne en kendis fra et tema, de har fået. 
 fantasi, hvor de skal lave og sammensætte et show, som ofte bygger på en film, et eventyr eller en historie. Vinderen blev i 2017 Helena Heavensky.

Se også 
 Drag king – Det modsatte af en drag queen, dvs. en kvindelig entertainer der optræder som mand.
 The Adventures of Priscilla, Queen of the Desert (da. Ørkendroningen Priscilla) (australsk comedy-drama fra 1994)
 Torch Song Trilogy ( da. Nattens dronning) (amerikansk drama/komedie fra 1988)
 Lille spejl

Eksterne henvisninger 

LGBT
Underholdning
Sulfo

Sulfo (kort for alkylbenzensulfonat) er en detergent, der blev brugt i opvaskemidler frem til 1970 hvor det blev forbudt, da det er meget svært nedbrydeligt. Det er dog stadig muligt at købe sulfo i specialforretninger såsom hos materialister.

Referencer 

Rengøringsmidler